Qozog‘istonda halok bo‘lgan O‘zbekiston fuqarosi olib kelindi – FVV

2018 yil 23 mart kuni soat 16:20da Qozog‘iston Respublikasi Qarag‘anda oblasti Abay tumani hududida joylashgan «Karabas» temir yo‘l stansiyasida O‘zbekiston Respublikasi fuqarosi 1980 yilda tug‘ilgan R.S. temir yo‘l kesishmasidan o‘tayotgan vaqtda yuk poyezdi uni urib ketishi natijasida voqea joyida vafot etgan. Bu haqda FVV axborot xizmati xabar bermoqda.
O‘zbekiston FVV va Tashqi ishlar vazirligi bilan olib borilgan hamkorlikdagi harakatlar natijasida tegishli hujjatlarni rasmiylashtirish jarayoni o‘tkazilgandan so‘ng, joriy yilning 26 mart kuni soat 17:30da halok bo‘lgan ayolning jasadi «G‘ishtko‘prik» o‘tkazish punktiga olib kelinib, kutib olindi.
Qayd etilishicha, so‘ng O‘zbekiston fuqarosining jasadi FVV xodimlari kuzatuvida Sog‘liqni saqlash vazirligining maxsus avtomobilida Andijon viloyati Oltinko‘l tumaniga qarindoshlariga topshirish va dafn etish uchun olib ketilgan.